CELEX: 32009R0056
Language: hu
Date: 2009-01-21 00:00:00
Title: A Bizottság 56/2009/EK rendelete ( 2009. január 21. ) egyes áruk Kombinált Nómenklatúra szerinti besorolásáról

23.1.2009   
            
            
               HU
            
            
               Az Európai Unió Hivatalos Lapja
            
            
               L 19/3
            
         
      A BIZOTTSÁG 56/2009/EK RENDELETE
   
   (2009. január 21.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából valamely más közösségi rendelkezés hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. január 21-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  5 mm-nél vékonyabb polipropilén szalagból szőtt anyagból készült, téglatest alakú, körülbelül 54,5 × 74 × 25 cm méretű táska, két, ugyanolyan anyagból készült, kétoldalt a táska hosszabbik oldalára varrt és a táska aljáig leérő teherbíró füllel.
                  A táska felületét mindkét oldalon szemmel látható műanyag borítás fedi, a táska belseje tagolatlan és a tetején húzózárral lezárható. A táska éleit rávarrt csík erősíti.
                  (bevásárlótáskához hasonló tárolóeszköz)
                  (Lásd a 649. sz. fényképet.) (1)
                  
               
               
                  4202 92 19
               
               
                  A besorolást a Kombinált Nómenklatúra értelmezésére vonatkozó általános szabályok 1. és 6. pontja, a 39. árucsoporthoz tartozó Megjegyzések 2. m) pontja, a 42. árucsoporthoz tartozó Kiegészítő megjegyzések 1. pontja, valamint a 4202, a 4202 92 és a 4202 92 19 KN-kód szövege határozza meg.
                  A bevásárlótáskákra jellemző téglatest alak, a megerősített fülek bevásárlásnál kézre álló elhelyezése, valamint a tartós használatot lehetővé tevő műanyag borítás, húzózár, megerősített élek és teherbíró fülek miatt (amelyek megerősítés céljából a táska oldalán is folytatódnak) a táska egy „bevásárlótáskához hasonló tárolóeszköz” objektív jellemzőivel rendelkezik.
                  A bevásárlótáskához hasonló tárolóeszközök a 4202 vámtarifaszám alá tartoznak (lásd még a 4202 vámtarifaszámhoz tartozó Harmonizált Rendszer (HR) Magyarázat első bekezdését, amely kifejezetten kimondja, hogy e vámtarifaszám alá kizárólag az ott külön nevesített áruk és a hozzájuk hasonló tárolóeszközök tartoznak.)
                  Fent említett jellemzői miatt a szóban forgó áru nem olyan tárolóeszköz, amely mindenfajta áru csomagolására vagy szállítására általában használatos, ezért a 39. árucsoporthoz tartozó Megjegyzések 2. m) pontja értelmében kizárható a 3923 vámtarifaszám alá történő besorolás (lásd még a 3923 vámtarifaszámhoz tartozó HR Magyarázat első bekezdésének a) pontját és második bekezdését).
                  Mivel külső felületét szabad szemmel látható műanyag borítás fedi, az áru a műanyag külső felülettel rendelkező áruk közé sorolandó (lásd a 42. árucsoporthoz tartozó Kiegészítő megjegyzések 1. pontját).
                  Ezért a szóban forgó árut a 4202 92 19 KN-kód alá kell besorolni.
               
            
         
      
         (1)  A kép csupán tájékoztató jellegű.